**GUVERNUL ROMÂNIEI**

**Hotărâre**

**pentru aprobarea Strategiei Sectoriale în Domeniul Culturii**

**2023 – 2030**

În temeiul art.108 din Constituţia României, republicată și al art.25 lit.e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

Guvernul României adoptă prezenta hotărâre.

ART. 1 - Se aprobă Strategia Sectorială în Domeniul Culturii 2023-2030, prevăzută în Anexa care face parte integrantă din prezenta hotărâre.

ART. 2 – Ministerul Culturii, ministerele şi celelalte organe de specialitate ale administraţiei publice centrale au obligația de a duce la îndeplinire acţiunile specifice domeniului lor de activitate prevăzute în Planul de acțiune care face parte integrantă din Strategia Sectorială în Domeniul Culturii 2023-2030.

ART. 3 - Monitorizarea şi evaluarea implementării Strategiei Sectoriale în Domeniul Culturii 2023-2030 se realizează de către Ministerul Culturii.

PRIM-MINISTRU

Ion-Marcel CIOLACU

București, .............. 2023